Julebåt

Julebåt var betegnelse på den siste amerikabåten som ankom norsk havn før jul. Julebåten ble imøtesett med stor forventning. Den brakte kjære mennesker hjem i tide til høytiden og hadde de mest eventyrlige «amerikapakker» i lasterommet. Mastetoppen var prydet med et forblåst juletre pyntet med lys. Julebåten var en institusjon i byene som hadde anløp av båtene fra Den norske Amerikalinje til langt ut på 1960-tallet.

Julebåt kan i dag også brukes om passasjerbåter som arrangerer julebord før jul. I Stavanger brukes veteranskipet MS «Rogaland» som restaurantskip og julebåt.https://web.archive.org/web/20070902102814/http://www.gamlerogaland.no/julebaat.htm Enkelte steder, for eksempel i deler av Hellas, pyntes det julebåter i forbindelse med julefeiringa. 

 Referanser 

 Kilder 

 Brøymer, Bjørn (2013): Da julebåten kom til Oslo fra aftenposten.no
 Sandberg, Axel (2014): Med amerikabåten var julen i havn fra aftenposten.no
 Ødemark, Erik Conrad (2018): Julenissen kom med Amerikalinjen. Kaia var stappfull av folk og stemningen elektrisk fra vartoslo.no

Kategori:Jul i Norge